**LAZDIJŲ MOKYKLOS-DARŽELIO ,,VYTURĖLIS“ 2019 METŲ VEIKLOS ATASKAITA**

1. **BENDROJI INFORMACIJA**

**1. Bendra informacija** **apie įstaigą.** Lazdijų mokykloje-darželyje „Vyturėlis“ (toliau – mokykla-darželis) vykdomos ikimokyklinio, priešmokyklinio ir pradinio ugdymo programos. Mokiniai turėjo galimybę pasirinkti neformaliojo švietimo ir meninio ugdymo užsiėmimus, kuriuose dalyvaudami tenkino meninio, kūrybinio ir kultūrinio, pažintinio, sveikatos ir sporto ugdymosi poreikius. Neformaliojo švietimo veikloje dalyvavo 114 mokinių (tai sudaro 95 proc. visų mokinių).

2019 m. sausio 1 d. mokykloje-darželyje pagal pradinio ugdymo programą mokėsi 119 mokinių, pagal priešmokyklinio – 43 vaikai, pagal ikimokyklinio ugdymo programą – 100 vaikų. 2019 m. rugsėjo 1 d. mokėsi 126 pradinių klasių mokiniai, 27 priešmokyklinio ir 99 ikimokyklinio amžiaus vaikai.

41 mokinys (33%) gyveno toliau negu 3 km nuo mokyklos. Mokykliniais autobusais buvo pavežami 25 mokiniai (20%), maršrutiniu autobusu – 1 mokinys (1%). 2019 m. nemokamas maitinimas buvo skirtas 29 mokiniams (23%).

Vykdytos prevencinės programos „Obuolio draugai“, „Zipio draugai“, „Įveikiame kartu“, jos buvo integruotos į klasės valandėles (priešmokyklinėje grupėje – į veiklas).

Pareigybių skaičius neviršija Lazdijų rajono savivaldybės tarybos nustatyto pareigybių maksimalaus skaičiaus. 2019 m. sausio 1 d. bendras pareigybių skaičius 51,03, iš jų bendrojo ugdymo mokytojų – 6,58 pareigybės. Užtikrinant pradinio ugdymo plano vykdymą, mokykloje-darželyje buvo naudota valstybės biudžeto specialioji tikslinė dotacija (mokymo lėšos), planas įvykdytas 100 %. Įstaigai skirti 2019 m. biudžeto asignavimai panaudoti pagal nustatytą paskirtį įstaigos programoms vykdyti, neviršijant asignavimų sumų ir pirmiausia apmokant kreditinius įsiskolinimus. Lėšos panaudotos racionaliai, taupiai ir efektyviai.

**2. Mokyklos-darželio veikla įgyvendinant tikslą ir uždavinius.** 2019 m. sausio 1 d. mokykloje-darželyje dirbo 6 pradinių klasių mokytojai, 1 užsienio (anglų) kalbos mokytojas, 1 tikybos mokytojas, 1 meninio ugdymo mokytojas, dirbantis pagal ikimokyklinio ir (ar) priešmokyklinio ugdymo programas, 4 meninio ugdymo mokytojai, 4 pailgintos dienos grupės mokytojai (2,25 pareigybės), 3 mokytojai, dirbantys pagal priešmokyklinio ugdymo programą (2,21 pareigybės) ir 9 mokytojai, dirbantys pagal ikimokyklinio ugdymo programą (8 pareigybės) ir 1 mokytojas anglų kalbos mokymui ikimokyklinio ugdymo grupėje (0,56 pareigybės). Iš viso 30 mokytojų. 6 mokytojai turėjo mokytojo metodininko, 11 – vyresniojo mokytojo, 9 – mokytojo kvalifikacines kategorijas.

2019 m. rugsėjo 1 d. buvo sukomplektuotos 6 klasės, 6 ikimokyklinio ugdymo ir 2 priešmokyklinio ugdymo grupės. Dirbo 6 pradinių klasių mokytojai, 2 užsienio (anglų) kalbos mokytojai, 1 tikybos mokytojas, 1 meninio ugdymo mokytojas, dirbantis pagal ikimokyklinio ir (ar) priešmokyklinio ugdymo programas, 3 meninio ugdymo mokytojai, 4 pailgintos dienos grupės mokytojai (2,75 pareigybės), 3 mokytojai, dirbantys pagal priešmokyklinio ugdymo programą (2,21 pareigybės) ir 10 mokytojų, dirbančių pagal ikimokyklinio ugdymo programą (9,6 pareigybės), 1 mokytojas anglų kalbos mokymui ikimokyklinio ugdymo grupėje (0,3 pareigybės). Iš viso 31 mokytojas. 7 mokytojai turėjo mokytojo metodininko, 11 – vyresniojo mokytojo, 11 – mokytojo kvalifikacines kategorijas.

2019 m. pagalbą mokyklos-darželio ugdytiniams teikė šie švietimo pagalbos specialistai: logopedas (1 pareigybė), socialinis pedagogas (1 pareigybė), psichologas (0,125 pareigybės), specialusis pedagogas (0,25 pareigybės). Su didelių specialiųjų ugdymosi poreikių turinčiais vaikais dirbo 4 mokytojo padėjėjai (2,25 pareigybės).

2019 m. sausio 1 d. mokykloje-darželyje buvo 48 vaikai, turintys kalbėjimo ir kalbos sutrikimų: iš jų 17 ikimokyklinio amžiaus, 17 priešmokyklinio amžiaus ir 14 mokinių. Logopedo pagalba teikta 77 proc. ugdytinių.

Įstaigoje buvo 20 vaikų, kuriems nustatyti dideli arba vidutiniai spec. ugdymosi poreikiai, iš jų 11 su vidutiniais spec. ugdymosi poreikiais ir 9 su dideliais (8 ikimokyklinio amžiaus vaikai ir 12 mokinių).

2019 m. rugsėjo 1 d. buvo 56 vaikai, turintys kalbėjimo ir kalbos sutrikimų: iš jų – 28 ikimokyklinio amžiaus, 6 – priešmokyklinio amžiaus ir 22 – mokiniai. Logopedo pagalba teikta 67 proc. ugdytinių.

Įstaigoje buvo 17 vaikų, kuriems nustatyti labai dideli, dideli arba vidutiniai spec. ugdymosi poreikiai, iš jų 1 – su labai dideliais ugdymosi poreikiais, 10 – su dideliais ir 6 – su vidutiniais spec. ugdymosi poreikiais (6 ikimokyklinio amžiaus vaikai ir 11 mokinių).

2019 m. rugsėjo 1 d. mokėsi 127 pradinių klasių mokiniai. 2 mokiniai iš mokyklos išvyko, 3 mokiniai į mokyklą atvyko. Pailgintos dienos grupes lankė 78,74 proc. mokinių

2019 m. rugsėjo 1 d. įstaigoje dirbo šie nepedagoginiai darbuotojai: ūkvedys (1 pareigybė), sekretorius (1 pareigybė), bibliotekininkas (0,25 pareigybės), informacinių technologijų ir ryšių sistemų specialistas (0,50 pareigybės, kuri nuo 2019 metų birželio mėnesio yra nenaudojama, kadangi specialistas yra vaiko priežiūros atostogose), sandėlininkas (1 pareigybė), septyni auklėtojo padėjėjai (7 pareigybės), vyresnysis virėjas (1 pareigybė), trys virėjai (2,5 pareigybių), stalius-santechnikas (1 pareigybė), elektrikas (0,25 pareigybės), kiemsargis (1 pareigybė), penki valytojai (2,75 pareigybių), vairuotojas (1 pareigybė).

Mokytojai aktyviai dalyvavo kvalifikacijos tobulinimo renginiuose, įgytomis žiniomis ir gebėjimais dalijosi su kolegomis, taikė praktinėje veikloje, tobulino bendrąsias ir dalykines kompetencijas. Mokytojai pritaiko ugdymo turinį taip, kad kiekvienas mokinys pagal savo poreikius ir išgales bręstų kaip asmenybė, siektų asmeninės ūgties. Daug dėmesio buvo skiriama individualizuotam mokymui, ugdymo diferencijavimui, stebėtos ir aptartos pamokos individualiai su mokytojais. Vyko ugdomasis konsultavimas. Mokytojai pravedė 17 atvirų ir integruotų pamokų/veiklų, tame tarpe buvo vestos veiklos ir tarptautinis projektas Erasmus+ „The Lego STEM Laboratory“ dalyviams iš užsienio. Paruošė ir skaitė 3 pranešimus Lazdijų rajono ir kitų rajonų mokytojams. Buvo organizuota respublikinė pradinių klasių mokinių konferencija „Senolių skrynią atvėrus 2019“. Siekiant geresnių ugdymosi rezultatų ir pažangos ugdymo turinys perteikiamas taikant mokymo(si) metodus, ugdančius mokinių atsakomybę bei diegiant edukacines inovacijas. Buvo vykdomas mokinių individualios pažangos stebėjimas, įsivertinimas ir aptarimas. Vyko pokalbiai mokinys-tėvai-mokytojas, kurių metu buvo aptariami mokinių ugdymosi pasiekimai ir numatomos gairės mokymo(si) spragoms pašalinti. Vykdoma Nacionalinio mokinių pasiekimų patikrinimo analizė. Teiktos individualios ir grupinės konsultacijos gabiems mokiniams ir turintiems mokymosi sunkumų.

2019 metų Lazdijų mokyklos darželio „Vyturėlis“ veiklos planas buvo sudarytas vadovaujantis 2018-2020 metų strateginiu planu, 2018-2019 mokslo metais atlikto įsivertinimo medžiaga, Valstybės pažangos strategijoje „Lietuva 2030” keliamais švietimo ir mokymo tikslais: veikli, solidari, besimokanti visuomenė, orientacija į kūrybingumo, pilietiškumo, lyderystės ugdymą, veiksmingos mokymosi visą gyvenimą sistemos kūrimas, visų besimokančių asmenų gabumus atskleidžiančių programų kūrimas, Lazdijų rajono savivaldybės 2019-2021 metų strateginiu planu, 2013-2022 metų valstybinės švietimo strategijoje keliamais tikslais: didinti mokytojų ir dėstytojų profesionalumą, puoselėti partnerystę, įsivertinimu ir duomenų analize grįstą švietimo kokybės kultūrą, plėtoti švietimo prieinamumą ir lygias galimybes, skatinti mokymąsi visą gyvenimą.

Tikslas „Nuoseklus, efektyvus ugdymo proceso tobulinimas, atsižvelgiant į kiekvieno mokinio galimybes ir poreikius“ įgyvendintas. Mokytojai pamokose taikė patrauklaus mokymosi formas: mokymosi kitoje aplinkoje, projektinės veiklos, bendradarbiavimo mokinys – mokiniui, mokytojas – mokytojui. 100 proc. mokytojų per metus pravedė ne mažiau kaip 1 integruotą arba atvirą pamoką/veiklą, o mokytojai metodininkai po 2. Kitose erdvėse pravesta 72 pamokos. Siekiant kiekvieno mokinio individualios pažangos, sudarant ugdymo planą, buvo skirtos valandos mokinių individualioms ir grupinėms konsultacijoms.

Per metus praleista 3719 pamokų, iš kurių 3528 pamokos praleistos dėl ligos. 100 proc. mokinių praleistų pamokų yra pateisintos. 2018-2019 m. m. po antrojo pusmečio mokyklos pažangumas buvo 99%. Vienas mokinys buvo nepažangus iš lietuvių kalbos, tačiau nuo 2019 m rugsėjo mėn. šis mokinys ugdomas pagal Pritaikytą bendrąją programą. Antrąjį pusmetį pagerėjo ir mokinių pasiekimai. Net 13% padaugėjo mokinių, besimokančių aukštesniuoju lygiu, 3% padidėjo mokinių, besimokančių pagrindiniu lygiu, 10% sumažėjo mokinių besimokančių patenkinamu lygiu.

100 proc. 2, 4 klasių mokinių žinias pasitikrino Nacionalinio mokinių pasiekimų patikrinimo (NMPP) testais. 4 klasės mokinių pasiekimai aukštesni už šalies vidurkį.

Mokyklos-darželio „Vyturėlis“ 4 klasės mokinių matematikos vidutiniškai surinktų taškų dalis (proc.) 68,8%, šalies – 60,8%. Skaitymo mokyklos-darželio 65%, šalies – 55,9%. Rašymo mokyklos-darželio 72,9%, šalies – 56,5%. Pasaulio pažinimo mokyklos-darželio 62,2%, šalies –49%.

Mokyklos-darželio „Vyturėlis“ 2 klasės mokinių matematikos vidutiniškai surinktų taškų dalis (proc.) 77,1%, šalies – 77,0%. Rašymo (kalbos sandaros pažinimas) mokyklos-darželio „Vyturėlis“ 83,0%, šalies – 78,5%. Skaitymo mokyklos- darželio „Vyturėlis“ 81,3%, šalies- 81,5%.

Rašymo mokyklos- darželio „Vyturėlis“ 73,8%, šalies- 74%.

Neformaliojo ir meninio ugdymo veikloje dalyvavo 96 proc. (planuota 100 proc. mokinių). 50 mokinių, t.y. 59 proc. visų mokinių dalyvavo mokyklinėse, rajoninėse ir respublikinėse olimpiadose, konkursuose, varžybose. Užimtos 24 prizinės vietos, t.y. 48 proc. nuo dalyvavusių mokinių.

Matematikos Kengūra 2019 „Nykštukų“ grupėje į geriausiųjų rajone dešimtuką pateko 2 mokiniai, „Mažylių“ grupėje – 7 mokiniai. Matematikos Kengūra 2019 – 6 mokiniai užėmė 1-3 vietas rajone. Lietuvių kalbos Kengūros konkurse laimėtas 1 auksinis, 3 sidabriniai ir 1 oranžinis diplomas**.** Anglų kalbos Kengūros konkurse laimėtas1 auksinis diplomas. Gamtos Kengūros konkurse laimėtas 1 sidabrinis diplomas. Rajoninėje 3-4 klasių mokinių matematikos olimpiadoje 4 klasės mokinys užėmė I vietą rajone, rajoninėje 3-4 klasių mokinių pasaulio pažinimo olimpiadoje 4 klasės mokinys užėmė II vietą rajone. Tarptautiniame pradinių klasių mokinių dailyraščio konkurse „Tau, Lietuva!“ 2 klasės mokinės užėmė I ir III vietas. Dalyvauta rajoninėje 3-4 klasių mokinių viktorinoje „Protų mūšis 2019“, užimta II vieta. Su 3-4 klasių komanda dalyvauta Lazdijų rajono pradinių klasių mokinių estafečių varžybose „Drąsūs, stiprūs, vikrūs“, kur užimta III vieta. Su 3-4 klasių mokinių komanda dalyvauta Lazdijų rajono pradinių klasių mokinių kvadrato varžybose ir užimta I vieta. Su 3-4 klasių mokinių komanda dalyvauta Lietuvos mokyklų žaidynių kvadrato zoninėse varžybose ir užimta III vieta. Priešmokyklinės grupės ugdytinė dalyvavo Lazdijų rajono savivaldybės administracijos Švietimo, kultūros ir sporto skyriaus organizuotame konkurse-parodoje „Žiemos puokštė“, užimta I vieta. Priešmokyklinės grupės ugdytinės dalyvavo rajoniniame raiškiojo skaitymo konkurse „Vieversėliai“. Užimtos I ir II vietos.

Mokykloje-darželyje 2019 metais buvo vykdomi Lazdijų rajono savivaldybės finansuojamų programų projektai. Vaikų ir paauglių nusikalstamumo prevencijos programą „Linksmoji robotika“, kuriai skirta 420 eurų. Vaikų vasaros poilsio stovyklos tęstinė programa „Senosios Lietuvos paslaptys 2“, kuriai skirta 770,30 euro. Etnokultūrinis projektas „Dainuok, šok ir nepamiršk 2“, kuriam skirta 1500 eurų.

Ikimokyklinio ir priešmokyklinio ugdymo mokytojos su vaikais vykdė tarptautinius projektus „Vaiko kelias į gražią kalbą“, „Kalba gimtoji–širdy manojoj“, tarptautinį švietimo įstaigų bendruomenių ekologinio-socialinio švietimo projektą „Saulėto oranžinio traukinio kelionė“, „Vėduoklė mamai 2019 m.“, „Nors dar mažas, bet labai myliu Lietuvą“, „Miestas mano akimis“, „Išdykusios spalvos, kurios nori draugauti“, „Muzikos gamtos gama“, „Margaspalvis ruduo vaikų darželyje“, „Netipinė aplinka ir vaikų kūrybiškumo plėtotė“, „Auksaspalvis ruduo ir jo gėrybės“ Ikimokyklinio ir priešmokyklinio ugdymo mokytojos su vaikais vykdė respublikinius projektus „Kaštoniukas ir Dobiliukė keliauja po Lietuvą“, „Mylimai Lietuvai skiriu“, „Mano kojinytė gražiausia, mano kojinytė šilčiausia“, „Olimpinė karta“, „Sveikatiada“. Projektai įgyvendinti pagal numatytus veiklos planus.

Mokytojos dalijosi patirtimi su kolegėmis, lankėsi įvairiuose seminaruose, tobulino savo profesinę kompetenciją pasirinktose srityse. Mokytojos skaitė pranešimus rajoniniuose ir respublikiniuose seminaruose (3), pravedė atviras integruotas pamokas/veiklas rajono mokytojams (13). Vestos 4 atviros pamokos tarptautinio projekto Erasmus+ „The Lego STEM Laboratory“ dalyviams. Suorganizuota respublikinė pradinių klasių mokinių konferencija „Senolių skrynią atvėrus 2019**“.** Iš viso pedagoginiai darbuotojai ir pagalbos mokiniui specialistai seminaruose dalyvavo 211 dienų (arba 1356 val.).

Mokyklos direktorė Loreta Jurkonienė ir mokytoja metodininkė Jūratė Cibulskienė buvo nacionalinio projekto „Lyderių laikas 3“ Lazdijų rajono komandos narės.

Įgyvendinant šį tikslą didelis dėmesys skirtas mokyklos-darželio Vaiko gerovės komisijos (toliau – VGK) darbo efektyvinimui. Visiems mokiniams, kuriems buvo reikalinga, suteikta švietimo pagalba. Išanalizuota kiekvienos klasės pagalbos mokiniui teikimo reikmė, pagal poreikį, aptarus su klasių auklėtojomis, buvo organizuoti susitikimai dėl individualios pagalbos teikimo bei papildomai organizuoti tėvų bei klasių susitikimai su psichologu. Mokinių, kurie nepatyrė mokymosi sėkmės, tėvams rekomenduota įvertinti mokinio ugdymosi poreikius VGK.

Tikslas „Modernios ir saugios mokymąsi skatinančios aplinkos kūrimas“, įgyvendintas. Naujų informacinių ir komunikacinių technologijų, įrangos, mokymo priemonių bei vadovėlių įsigijimas leido efektyvinti ugdymo procesą, skatinti mokinių mokymosi motyvaciją, pagerino pamokų/veiklų kokybę. Atliekant standartizuotus testus buvo įtraukta 100 proc. mokinių. Visi mokytojai efektyviai naudojo IKT ugdymo procese. Keturios pradinių klasių mokytojos pasidalino patirtimi, kaip naudojamos turimos interaktyvios mokymo priemonės – pravedė atviras integruotas pamokas su robotikos elementais mokyklos pedagogams ir tarptautinio projekto Erasmus+ „The Lego STEM Laboratory“ dalyviams iš užsienio. Naudojamos „EMA“ elektroninės pratybos keturiose klasėse (2a, 2b, 4a, 4b klasėje). Įsigyta interaktyvių priemonių ir įrangos. Įsigyta 2 komplektai Lego WeDo, skirti neformaliojo švietimo užsiėmimams. Įgyvendintas projektas ,,Ikimokyklinio ir priešmokyklinio ugdymo prieinamumo didinimas“, kuriam skirta 133 554,21 eurų. Suremontuotos ir įrengtos 3 ikimokyklinio ugdymo grupės, nupirkta visa nauja įranga ir baldai. Įsigyta 316 vadovėlių ir papildomos ugdomosios medžiagos.

Mokykla-darželis partnerio teisėmis kartu su Veisiejų Sigito Gedos bei Lazdijų Motiejaus Gustaičio gimnazijomis ir partneriais iš Baltarusijos pasirašė projekto „Socialinės įtraukties stiprinimas, pasitelkiant technologijas, kalbą ir tarpvalstybinį bendradarbiavimą“ (angliškai „Strengthening social inclusion through technology, communication and cross-border cooperation“) pagal 2014–2020 m. Europos kaimynystės priemonę „Latvijos, Lietuvos ir Baltarusijos bendradarbiavimo per sieną programa” sutartį, patvirtintą Europos Komisijos. Buvo patvirtintas finansavimas šiam projektui įgyvendinti.

Siekiant tikslo „Mokyklos kultūros formavimas“ buvo įgyvendinami Erasmus+ programos 2 pagrindinio veiksmo – Strateginės partnerystės finansuojami projektai: „Be creative with Erasmus“ („Būk kūrybiškas su Erasmus“) Nr. 2017-1-DK01-KA219-034260\_3 bei ,,The Lego STEM Laboratory“ („Lego Stem laboratorija“) Nr. 2019-1-RO01-KA229-063834\_4. Dalyvavimas tarptautiniuose projektuose leido pažinti kitų šalių kultūras, mokytis anglų kalbos, tobulinti konstravimo ir programavimo įgūdžius. 2019 metais šių projektų dėka į Lenkiją išvyko 3 mokytojai, į Vengriją - 2 mokytojai bei buvo suorganizuotas partnerių susitikimas Lietuvoje.

Dalyvavimas pilietinėse akcijose, renginiuose praplėtė mokinių pasaulio pažinimo, lietuvių kalbos, muzikos žinias. Dalyvauta 11-oje pilietinio sąmoningumo akcijų bei renginių: dalyvavimas pilietinėje iniciatyvoje: „Atmintis gyva, nes liudija“, skirtoje Laisvės gynėjų dienai paminėti, buvo organizuotas konkursas „Dzūkiška tarmė – tai, kuo turime didžiuotis“, skirtas Vasario 16-ajai paminėti, mokykloje buvo organizuota šventė-viktorina „Tai mano Lietuva“, skirta Kovo 11-ajai paminėti, folkloro būrelio „Dzūkuciai“ dalyvavimas rajoninėje folkloro kolektyvų šventėje „Piemenėlių Sekminės“, berniukų choras dalyvavo berniukų chorų festivalyje „Lietuvos berniukai prieš smurtą ir narkomaniją 2019“ Gargžduose, Dzūkų šventėje Alytuje, tautinių šokių kolektyvas „Sukucis“ dalyvavo Lazdijų rajone vykusiuose tradiciniuose tarptautinės šventės „Pasienio fiesta 2019“ renginiuose, berniukų choras dalyvavo dainų ir šokių šventėje „Veisiejai – mažoji Lietuvos kultūros sostinė“ Veisiejuose, dalyvavimas Europos judumo savaitės renginiuose, prisijungta prie organizacijos „Gelbėkim vaikus“ organizuojamo 6-ojo Solidarumo bėgimo, folkloro būrelio „Dzūkuciai“, tautinių šokių kolektyvo „Sukucis“ ir ikimokyklinių bei priešmokyklinių grupių vaikai dalyvavo Lietuvos liaudies kultūros centro iniciuotoje akcijoje „Visa Lietuva šoka“ Lazdijų miesto Nepriklausomybės aikštėje, tautinių šokių kolektyvas „Sukucis“ ir 3a klasės mokiniai dalyvavo Valstybinio psichikos sveikatos centro organizuotoje bendrumo akcijoje „Kalėdinis sveikinimas vienišam žmogui“, kuris vyko Lazdijų socialinių paslaugų centre ir kt.

**II. TIKSLŲ, UŽDAVINIŲ, VEIKLŲ IR ASIGNAVIMŲ SUVESTINĖ**

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| **Eil. Nr.** | **Tikslas** | **Tikslo pasiekimo vertinimo kriterijus, mato vienetas ir reikšmė** | | | | | | | | | |
| 1. | **Nuoseklus, efektyvus ugdymo proceso tobulinimas, atsižvelgiant į kiekvieno mokinio galimybes ir poreikius** | **Planuota** | | | **Įvykdyta** | | | | | | |
| 100 proc. mokytojų per metus praves ≥ 1 integruotą arba atvirą pamoką/veiklą, o mokytojai metodininkai ≥ 2.  100 proc. mokinių nepraleis pamokų be pateisinamos priežasties.  3 proc. pagerės klasių pažangumas.  1-4 klasių mokinių pažangumas 100 proc.  100 proc. mokinių dalyvaus neformaliojo ar meninio ugdymo veikloje.  46 proc. mokinių dalyvaus olimpiadose, konkursuose, varžybose (mokyklinėse ir rajoninėse).  100 proc. 2, 4 klasių mokinių žinias pasitikrins Nacionalinio mokinių pasiekimų patikrinimo (NMPP) testais.  Pagerės 4 klasės mokinių testų rezultatai, lyginant su praėjusių metų rezultatų vidurkiu 1 proc. (2018 metais rezultatai pagerėjo nuo 71,28 proc. iki 83,7 proc.) | | | 100 proc. mokytojų per metus pravedė 1 integruotą arba atvirą pamoką/veiklą, o mokytojai metodininkai 2.  100 proc. mokinių nepraleido pamokų be pateisinamos priežasties.  2018-2019 m. m. po antrojo pusmečio mokyklos pažangumas buvo 99%. Vienas mokinys buvo nepažangus iš lietuvių kalbos, tačiau nuo 2019 m rugsėjo mėn. šis mokinys ugdomas pagal Pritaikytą bendrąją programą. Antrąjį pusmetį pagerėjo ir mokinių pasiekimai. Net 13% padaugėjo mokinių, besimokančių aukštesniuoju lygiu, 3% padidėjo mokinių, besimokančių pagrindiniu lygiu, 10% sumažėjo mokinių besimokančių patenkinamu lygiu.  60,3 proc. mokinių dalyvavo mokyklinėse ir rajoninėse olimpiadose, konkursuose, varžybose.  100 proc. 2, 4 klasių mokinių žinias pasitikrino Nacionalinio mokinių pasiekimų patikrinimo (NMPP) testais.  Nors 4 klasės mokinių rezultatai nepagerėjo, tačiau jie išliko aukštesni už šalies vidurkį. 2019 m. 4 klasių mokinių NMPP rezultatų vidurkis buvo 67,23 %, o šalies 56%. | | | | | | |
| 1.1. | **Uždavinys. Mokinių pasiekimų ir pažangos vertinimo ir įsivertinimo tobulinimas.** | | | | | | | | | | |
|  | **Įstaigos veiksmo pavadinimas** | **Proceso ir / ar indėlio vertinimo kriterijai, mato vienetai ir reikšmės** | | **Atsakingi vykdytojai** | | | **Įvykdymo terminas** | | | **Asignavimai (tūkst. Eur.)** | |
| **Planuota** | **Įvykdyta** | **Numatyta data** | | **Faktinė data** | **Patvirtinti** | **Panaudoti** |
| **1.1.1** | **Nacionalinio mokinių pasiekimų patikrinimo rezultatų analizė** | Atlikta palyginamoji mokinių testų rezultatų analizė 1 kartą per metus | Atlikta 1 palyginamoji 2-4 klasių mokinių testų rezultatų analizė | Pradinių klasių mokytojai | | | 2019-12-31 | | 2019-06-06 | Asignavimai darbuotojų darbo užmokesčiui | Asignavimai darbuotojų darbo užmokesčiui |
| Pagerės testų rezultatai, 1 proc. (lyginant su praėjusių metų rezultatų vidurkiu | Nors 4 klasės mokinių rezultatai nepagerėjo, tačiau jie išliko aukštesni už šalies vidurkį | 4 klasės mokytojai | | | 2019-12-31 | | 2019-06-01 | Asignavimai darbuotojų darbo užmokesčiui | Asignavimai darbuotojų darbo užmokesčiui |
| **1.1.2** | **Patrauklaus mokymosi formų taikymas ugdymo procese: mokymosi kitoje aplinkoje, projektinės veiklos, bendradarbiavimo mokinys – mokiniui, mokytojas – mokytojui** | Kitose erdvėse vestų pamokų skaičius per mokslo metus ≥ 14 | Kitose erdvėse per mokslo metus pravesta 72 pamokos | Mokytojai | | | 2019-12-31 | | 2019-12-31 | Asignavimai darbuotojų darbo užmokesčiui | Asignavimai darbuotojų darbo užmokesčiui |
| Gerosios patirties sklaidos renginių skaičius ≥ 1 | 3 gerosios patirties sklaidos renginiai | Mokytojai | | | 2019-12-31 | | 2019-12-31 | Asignavimai darbuotojų darbo užmokesčiui | Asignavimai darbuotojų darbo užmokesčiui |
| Mokytojų ir mokinių parengtų projektų per metus ≥ 11 | Mokytojos su mokiniais, auklėtiniais ir auklėtiniais parengė 11 projektų | Mokytojai | | | 2019-12-31 | | 2019-12-31 | Asignavimai darbuotojų darbo užmokesčiui | Asignavimai darbuotojų darbo užmokesčiui |
| Pravestų atvirų pamokų/veiklų skaičius ≥ 14 | Pravesta 17 atvirų pamokų. Veiklų - 7 | Mokytojai | | | 2019-12-31 | | 2019-12-31 | Asignavimai darbuotojų darbo užmokesčiui | Asignavimai darbuotojų darbo užmokesčiui |
| **1.1.3** | **Kryptingas mokinių turimų kompetencijų plėtojimas ir skatinimas įgyti naujų** | Mokinių, dalyvavusių olimpiadose, konkursuose, skaičius ≥ 48 | 50 mokinių dalyvavo įvairiuose konkursuose ir olimpiadose | Mokytojai | | | 2019-12-31 | | 2019-12-31 | Asignavimai darbuotojų darbo užmokesčiui | Asignavimai darbuotojų darbo užmokesčiui |
| Mokinių, užėmusių prizines vietas olimpiadose, konkursuose 34 proc. (nuo dalyvavusiųjų skaičiaus) | 48 proc. mokinių (nuo dalyvavusiųjų skaičiaus) užėmė prizines vietas | Mokytojai | | | 2019-12-31 | | 2019-12-31 | Asignavimai darbuotojų darbo užmokesčiui | Asignavimai darbuotojų darbo užmokesčiui |
| **1.1.4** | **Neformaliojo švietimo, kryptingo meninio ugdymo poreikio tyrimas ir analizavimas** | Atlikta 1 anketinė apklausa;  Naujų būrelių skaičius ≥1 | Atlikta 1 anketinė apklausa.  Naujų būrelių 1-4 klasių mokiniams neįsteigta, tačiau darželio grupėse besimokantiems vaikams įsteigti dailės ir muzikos būreliai.  Laimėtas etnokultūrinis projektas „Dainuok, šok ir nepamiršk 2“ | Direktoriaus pavaduotojas ugdymui | | | 2019-12-31 | | 2019-09-01 | Asignavimai darbuotojų darbo užmokesčiui | Asignavimai darbuotojų darbo užmokesčiui |
| **1.2.** | **Uždavinys. Mokymosi pagalbos teikimas.** | | | | | | | | |  |  |
| **1.2.1** | **Mokyklos VGK darbo efektyvinimas** | Papildomai įsteigta spec. pedagogo 0,25 pareigybės, 0,25 psichologo pareigybės | Neįvykdyta dėl ML skirtų mokinio pagalbai trūkumo | Direktorius, VGK pirmininkas | | | 2019-12-31 | | 2019-12-31 | Mokymo lėšų (toliau ML) | ML |
| Mokinių gaunančių švietimo pagalbą 100 proc. | Nuo 2019-01-01 mokinių, kuriems reikalinga švietimo pagalba, ją gavo 77 proc.  Nuo 2019-09-01. mokinių, kuriems reikalinga švietimo pagalba, ją gavo 67 proc. | Socialinis pedagogas, mokytojai | | | 2019-12-31 | | 2019-12-31 | Asignavimai darbuotojų darbo užmokesčiui | Asignavimai darbuotojų darbo užmokesčiui |
| **1.2.2** | **Dalyvauti prevencinėse programose ir projektuose** | Prevencinių programų skaičius, vnt. ≥ 6 (po 1 kiekvienoje klasėje) | Įgyvendintos 4 prevencinės programos („Obuolio draugai“, „Zipio draugai“, „Įveikiame kartu“) kiekvienoje klasėje bei Lazdijų rajono savivaldybės finansuojamų programų projektai: Vaikų ir paauglių nusikalstamumo prevencijos programa „Linksmoji robotika“ | Socialinis pedagogas, klasių mokytojos | | | 2019-12-31 | | 2019-12-31 | Asignavimai darbuotojų darbo užmokesčiui,  ML ir savivaldybės biudžeto lėšos  0,4 Eur | Asignavimai darbuotojų darbo užmokesčiui,  ML ir savivaldybės biudžeto lėšos 0,4 Eur |
| **1.2.3** | **Socialinių įgūdžių ugdymas, rengiant vaikų vasaros poilsio programas** | Parengta 1 programa. Dalyvaus 99 proc. mokinių iš soc. remtinų šeimų. | Parengta ir įgyvendinta 1 Vaikų vasaros poilsio stovyklos tęstinė programa „Senosios Lietuvos paslaptys 2“. Dalyvavo 47 proc. mokinių iš soc. remtinų šeimų. |  | | | 2019-12-31 | | 2019-07-01 | Savivaldybės biudžeto lėšos 0,8 Eur | Savivaldybės biudžeto lėšos 0,8 Eur |
| **1.2.4** | **Mokinių konsultavimo 3-ose klasėse (konsultacijos ne pamokų metu), grafiko sudarymas** | Dalyvaus 80 proc. (sudarytas tvarkaraštis 3a ir 3b klasei) | Dalyvavo 85 proc. mokinių grupinėse konsultacijose | 3 klasių mokytojai | | | 2019-12-31 | | 2019-12-31 | Asignavimai darbuotojų darbo užmokesčiui | Asignavimai darbuotojų darbo užmokesčiui |
| **2.** | **Tikslas. Modernios ir saugios mokymąsi skatinančios aplinkos kūrimas.** | Naujų informacinių ir komunikacinių technologijų, įrangos, mokymo priemonių bei vadovėlių įsigijimas leis efektyvinti ugdymo procesą, skatins mokinių mokymosi motyvaciją, pagerins pamokų/veiklų kokybę. Atliekant standartizuotus testus bus įtraukta 100 proc. mokinių.  100 proc. mokytojų patobulins savo kvalifikaciją informacinių technologijų tobulinimo kursuose ir seminaruose bei efektyviai naudos IKT ugdymo procese.  Pagerės mokyklos-darželio vidaus erdvių estetinis vaizdas, bus optimaliai panaudojamos edukacinės erdvės ugdymui/si. | | | | Įsigyta 316 vadovėlių ir papildomos metodinės ugdomosios medžiagos.  Atliekant standartizuotus testus įtraukta 100 proc. mokinių.  100 proc. mokytojų patobulino savo kvalifikaciją. | | | | | |
| **2.1.** | **Uždavinys. Informacinių technologijų naudojimas ugdymo procese.** | | | | | | | | | | |
| 2.1.1 | Naujų informacinių ir komunikacinių technologijų bei įrangos įsigijimas | Įsigyti interaktyvių priemonių komplektų ugdyme (Robotikos būreliams) ≥2 | Įsigyta 2 komplektai Lego WeDo 2.  Naudojamos „EMA“  elektroninės pratybos keturiose klasėse (2a, 2b, 4a, 4b)  Įsigyta 7 „Ozobot“ robotai. | Direktorius | | | 2019-12-31 | | 2019-12-31 | ML lėšos  Vaikų ir paauglių nusikalstamumo prevencijos programos lėšos | ML lėšos  Vaikų ir paauglių nusikalstamumo prevencijos programos lėšos. |
| 2.1.2 | Dalyvavimas kvalifikacijos tobulinimo kursuose, seminaruose informacinių komunikacinių technologijų tema | 100 proc. mokytojų dalyvaus kursuose-seminaruose | 100 proc. mokytojų dalyvavo seminaruose, kursuose.  15 proc. mokytojų dalyvavo tarptautinių projektų veiklose | Direktorius | | | 2019-12-31 | | 2019-12-31 | ML lėšos, savivaldybės biudžeto lėšos 1,7 Eur. | ML lėšos, savivaldybės biudžeto lėšos 1.7 Eur. |
| **2.2.** | **Uždavinys. Mokyklos edukacinių aplinkų kūrimas ir tobulinimas.** | | | | | | | | |  |  |
| 2.2.1. | Dalyvavimas projekte ,,Ikimokyklinio ir priešmokyklinio ugdymo prieinamumo didinimas“ | Suremontuotos 2 ikimokyklinio  ir 1 priešmokyklinio ugdymo grupė | Įgyvendintas projektas „Ikimokyklinio ir priešmokyklinio ugdymo įstaigų Lazdijų rajono savivaldybėje modernizavimas“, Užbaigti remonto darbai 3-ose grupėse | Direktorius,  ūkvedys | | | 2019-08-31 | | 2019-08-31 | Projekto lėšos 133,6 Eur. | Projekto lėšos 133,6 Eur. |
| 2.2.2. | Paraiškų teikimas dalyvauti ES, šalies ir savivaldybės projektuose finansinei paramai gauti | Parengtos 3 paraiškos | Parengtos paraiškos:  1 Erasmus+ projektui  ,,Lego Stem laboratorija“ finansavimas gautas.  2 Erasmus+ projektams finansavimas negautas. | Direktorius,  ūkvedys | | | 2019-12-31 | | 2019-12-31 | Švietimo mainų paramos fondo lėšos | Švietimo mainų paramos fondo lėšos |
| 2.2.3. | Poilsio erdvių įrengimas pailgintų grupių mokiniams | Įrengtos 3 poilsio erdvės. | Erdvės įrengtos 3 pailgintos dienos grupėse, nupirkta 3 trivietės sofutės ir 3 pufai.  Įsigyta žaidimų, skirtų laisvalaikio praleidimui ir ugdymui. | Direktorius,  ūkvedys | | | 2019-12-31 | | 2019-12-31 | ML lėšos  2,3 Eur. | ML lėšos  2,3 Eur. |
| 2.2.4. | Aktyvinti mokyklos-darželio rėmėjų paiešką ir GPM 2 % pritraukimą | Padidės rėmėjų skaičius 1 proc. | Neįvykdyta, GPM 2 % lėšų nepadaugėjo, todėl ir rėmėjų nepadaugėjo | Mokyklos-darželio taryba,  administracija | | | 2019-12-31 | | 2019-12-31 | GPM | GPM |
| 2.2.5. | Aprūpinimas ugdymo priemonėmis | Įsigyti 400 vadovėlių | Įsigyta 316 vadovėlių papildomos metodinės ugdomosios medžiagos. | Bibliotekininkas, ūkvedys | | | 2019-09-01 | | 2019-12-31 | ML lėšos  2,1 Eur. | ML lėšos  2,1 Eur. |
| **3.** | **Tikslas. Mokyklos kultūros formavimas.** | Dalyvavimas tarptautiniuose projektuose sudaro galimybes pažinti kitų šalių kultūras, mokytis anglų kalbos. 20 proc. mokinių pagerės anglų kalbos pasiekimai. Nuo dalyvavusiųjų projektuose 50 proc. mokytojų pagerins komunikavimo anglų kalba įgūdžius.  Dalyvavimas pilietinėse akcijose, renginiuose leis praplėsti pasaulio pažinimo žinias ir pagerinti pasaulio pažinimo rezultatus 10 proc. | | | | | | 20 proc. mokinių pagerėjo anglų kalbos pasiekimai.  50 proc. mokytojų pagerino komunikavimo anglų kalba įgūdžius  Dalyvavimas pilietinėse akcijose, renginiuose leido praplėsti pasaulio pažinimo žinias ir pagerinti pasaulio pažinimo rezultatus 10 proc. | | | |
| **3.1.** | **Uždavinys. Pilietinio sąmoningumo, atsakomybės ir tolerancijos ugdymas.** | | | | | | | | | | |
| **3.1.1.** | **Dalyvavimas ir organizavimas pilietinio sąmoningumo akcijų, renginių** | Suorganizuoti 6 renginiai bei akcijos | Suorganizuota 11 pilietinio sąmoningumo akcijų bei renginių. | Direktoriaus pavaduotojas ugdymui | | | 2019-12-31 | | 2019-12-31 | Asignavimai darbuotojų darbo užmokesčiui | Asignavimai darbuotojų darbo užmokesčiui |
|  | | | | | | | Mokymo lėšos  Savivaldybės biudžeto lėšos  VISO: | | | 299,6 Eur  287,8 Eur  587,4 Eur | 299,6 Eur  287,8 Eur  587,4 Eur |

\_\_\_\_\_\_\_\_\_\_\_\_\_